Penge & Privatøkonomi er et dansk månedsmagasin, som tilstræber gennem konkrete handlingsanvisende artikler at optimere privatpersoners privatøkonomiske forhold. Det sker blandt andet gennem artikler og analyser. Bladet udkommer 11 gange om året. Magasinet udkom første gang i juni 1977 og udgives i dag af Benjamin Media A/S. Det har et oplag på cirka 20.500 og et læsertal på 149.000 (2013). Chefredaktør er siden 2013 Esben Sylvest.  Mistanker om kursmanipulation 22. maj 2008 meddelte bladet, at en af dets mangeårige medarbejdere, Claus Forrai, var blevet fritaget for tjeneste indtil videre, efter at Finanstilsynet havde politianmeldt ham for mistanke om kursmanipulation. Han skulle angiveligt have opnået en fortjenesten på 2,3 mio. kr. Manipulationen består angiveligt i handel med aktier i selskaber, som han har skrevet om i bladet.